A kormány nyilvánosságra hozta, és a mai nappal társadalmi egyeztetésre bocsátja a STOP SOROS törvénycsomagot. A törvényjavaslat célja, hogy érvényesítse a magyar emberek elsöprő többségének akaratát, és szigorú fellépést biztosítson azok ellen, akik a migrációt szervezik és finanszírozzák.

A bevándorlás-szervező szervezetek és személyek veszélyeztetik Magyarország biztonságát, ezért különös szigorral kell fellépni ellenük. A három darab törvényjavaslatból álló törvénycsomag alapján a bevándorlás-szervező, migrációt elősegítő szervezeteknek regisztráltatniuk kell magukat, és be is kell számolniuk a bevándorlás-szervező, migrációt elősegítő tevékenységükről. Külföldi támogatásaik után 25%-os illetéket kell fizetniük, ezt az összeget az állam határőrizeti feladatokra fordítja. Azok, akik a bevándorlás szervezését finanszírozzák, legalább olyan veszélyesek, mint azok, akik a bevándorlást szervezik, ezért a törvénycsomag rájuk vonatkozóan is tartalmaz intézkedéseket.



A törvénycsomag tervezete ide kattintva érhető el.



A javaslatról mindenki elmondhatja véleményét a [[[RCBIcNjwIr2TIdmVsZW1lbnllemVzQG1rLmdvdi5odQ==]]] email címen.





(Kormányzati Tájékoztatási Központ)